Številka: 35105-115/2020/28

Datum: 15. 7. 2021

Dato: 115\_20 gd ipc brezina - prizidava proizvodnega objekta ii. faza.docx

Ministrstvo za okolje in prostor izdaja na podlagi drugega odstavka 7. člena Gradbenega zakona (Uradni list RS, št. 61/17, 72/17 – popr., 65/20 in 15/21 – ZDUOP, v nadaljevanju GZ) v integralnem postopku izdaje gradbenega dovoljenja za objekt z vplivi na okolje, prizidavo proizvodnega objekta v IPC Brezina v Brežicah – II. faza, uvedenem na zahtevo investitorja TPV AUTOMOTIVE, d.o.o., Kandijska cesta 60, 8000 Novo mesto, ki ga po pooblastilu zastopa Topos d.o.o., Kočevarjeva ulica 1, 8000 Novo mesto, naslednje

GRADBENO DOVOLJENJE

1. Investitorju **TPV AUTOMOTIVE, d.o.o., Kandijska cesta 60, 8000 Novo mesto**, se v integralnem postopku izda gradbeno dovoljenje za **prizidavo proizvodnega objekta v IPC Brezina v Brežicah – II. faza** na zemljiščih parc. št. 787/72, 68/21, 68/37, 75/2, 75/3, 77/7, 77/10, 77/11, vse k.o. Šentlenart (1281) in 316/5 k.o. Brezina (1282).
2. Gradnja po tem gradbenem dovoljenju obsega:
3. **Splošno**

|  |  |
| --- | --- |
| vrsta gradnje | novogradnja |
| zahtevnost gradnje | zahteven objekt |
| klasifikacija objekta | 12510 industrijske stavbe   * + 60 % 12510 industrijske stavbe   + 40 % 12520 rezervoarji, silosi in skladiščne stavbe |
| lokacija | IPC Brezina v Brežicah, prizidava obstoječemu skladiščno proizvodnemu objektu, na severozahodnem delu obstoječe hale in zahodnem delu 1. faze prizidave |
| faktor zazidanosti | FZ 46,1 % |
| faktor zelenih površin | FZP 13,4 % |
| zazidana površina | 14.759,22 m2 |
| velikost gradbene parcele | 31.999,0 m2 |
| dostop | obstoječ na južni strani z javne poti LK 027601 preko zemljišč parc. št. 258/5, 258/4, obe k.o. Brezina in 787/53, 787/52, obe k.o. Šentlenart ter dva nova dostopa na zahodni strani z javne ceste na zemljišču parc. št. 75/3 k.o. Šentlenart preko zemljišča parc. št. 75/2 in 787/72, obe k.o. Šentlenart ter iz javne ceste na zemljišču parc. št. 68/21 k.o. Šentlenart na zemljišče parc. št. 68/37 k.o. Šentlenart |

1. **Zagotavljanje komunalne oskrbe in priključevanje na infrastrukturo**

|  |  |
| --- | --- |
| vodovod | rekonstrukcija obstoječega priključka na javno vodovodno omrežje na zemljišču parc. št. 68/21 k.o. Šentlenart preko zemljišč parc. št. 68/21, 68/37, obe k.o. Šentlenart in 316/5 k.o. Brezina |
| elektrika | obstoječ priključek iz obstoječe trafo postaje na zemljišču parc. št. 787/72 k.o. Šentlenart |
| plin | nov priključek iz obstoječega voda na zemljišču parc. št. 75/3 k.o. Šentlenart preko zemljišč parc. št. 75/3, 75/2 in 787/72, vse k.o. Šentlenart do nove merilne omarice na zemljišču parc. št. 787/72 k.o. Šentlenart |
| odvajanje fekalnih vod | preko obstoječih vodov na zemljiščih parc. št. 75/3, 75/2, 787/72 in 68/21, 68/37, vsa k.o Šentlenart ter novega voda na zemljiščih parc. št. 787/72 in 75/2, obe k.o. Šentlenart na obstoječo javno fekalno kanalizacijo na zemljišču parc. št. 75/3 k.o. Šentlenart |
| odvajanje meteornih vod | preko novega voda na zemljišča parc št. 77/10, 77/11, 787/72, 68/37, vsa k.o. Šentlenart na obstoječ priključek na javno meteorno kanalizacijo na zemljišču parc. št. 77/5 k.o. Šentlenart ter obstoječega voda na zemljiščih parc. št. 68/37 in 68/21, obe k.o. Šentlenart na obstoječ priključek na javno meteorno kanalizacijo na zemljišču parc. št. 68/21 k.o. Šentlenart |
| telekomunikacije | delna prestavitev obstoječega voda (obstoječ vod na zemljiščih parc. št. 77/5, 77/10, nov vod parc. št. 75/2, 77/7, 77/10, obstoječ vod 75/2 in 787/72, vse k.o. Šentlenart) s priključitvijo na obstoječ priključek na zemljišču parc. št. 787/72 k.o. Šentlenart (obstoječa merilna omarica) |

1. **Prizidava proizvodnega objekta II. faza**

|  |  |
| --- | --- |
| zunanje mere na stiku z zemljiščem | proizvodno skladiščni prostor: 17,2 m x 103,4 m + 7,0 m x 19,29 m +53,15 m x 77,90 m +3,7 m x 34,56 m  nadstrešek na severni strani 5,0 m x 17,2 m |
| najvišja višinska kota | 165,1 m n.v. |
| višinska kota pritličja | 151,5 m n.v. |
| absolutna višinska kota: | ±0,00 = 151,50 m n.v. |
| višina objekta | 13,6 m |
| zazidalna površina | 6181,9 m2 |
| uporabna površina | 6291,2 m2 |
| bruto tlorisna površina | 6181,9 m2 |
| bruto prostornina | 67509,5 m3 |
| etažnost | P + N (del) |
| relativne višinske kote | pritličje (kota tlaka v pritličju): ±0,00  kota vrha atike (proizvodni del): +13,58 m  kota vrha atike (skladiščni del): +11,70 m |
| temelji | AB točkovni in pasovni temelji |
| konstrukcija | AB talna plošča debeline 0,25 m, montažna AB konstrukcija |
| streha | enokapna v naklonu 2 %, kritina PVC |
| fasada | montažni AB in pločevinasti fasadni paneli |

1. **Odvodnjavanje odpadnih in meteornih voda**

* odvajanje fekalnih in odpadnih tehnoloških vod: ločeno odvajanje odpadnih sanitarnih vod in odvajanje prečiščenih (industrijska čistilna naprava) tehnoloških vod
* odvajanje meteornih vod: ločeno odvajanje onesnaženih vod iz manipulativnih površin (preko lovilcev olj in maščob) in odvajanje čiste meteorne vode s streh

1. **Vodovodno omrežje**

* prestavitev vodomernega jaška na skrajni severozahodni del
* prestavitev hidrantne mreže zunanjega cevovoda od obstoječe TP na zahodni strani del parcele ob ograji in na severnem delu ob končni ograji gradbene parcele z navezavo na obstoječe omrežje ob objektu 1. faze

1. **Gradbišče**

* v območju dovoljene gradnje.

1. Podrobnejši mikrolokacijski, ekološki, tehnični, oblikovalski in okoljevarstveni pogoji obravnavanega posega, ki so za investitorja obvezujoči, so določeni v dokumentaciji, ki je sestavni del tega dovoljenja:
2. **Projektna dokumentacija za pridobitev mnenj in gradbenega dovoljenja (DGD)**, št. projekta DGD-12/20, julij 2020, dopolnitev 12/20-1, januar 2021, dopolnitev 12/20-2, april 2021, Topos d.o.o., Kočevarjeva ulica 1, 8000 Novo mesto
3. **Poročilo o vplivih na okolje**, št. 254-2020, september 2020, januar 2021 – dopolnitev 1 in marec 2021 – dopolnitev 2, AD-SVETOVANJE, Anes Durgutović s.p., Levstikova ulica 12a, 1241 Kamnik (v nadaljevanju PVO)
4. K predmetni gradnji so podali mnenja pristojni organi in organizacije:

* mnenje o skladnosti gradnje s prostorskim aktom št. 3502-296/2020 z dne 16. 9. 2020, Občina Brežice, Občinska uprava, Oddelek za prostor, Cesta prvih borcev 18, 8250 Brežice
* mnenje št. VC-145/20-MN z dne 7. 8. 2020 (dostop), KOP Brežice d.d., Cesta prvih borcev 9, 8250 Brežice, [info@kop-brezice.si](mailto:info@kop-brezice.si)
* mnenje št. BR-2033 z dne 1. 9. 2020, Adriaplin d.o.o., Dunajska cesta 7, 1000 Ljubljana, info@adriaplin.si
* mnenje št. M-072/2020-30-SŽ (083/20) z dne 20. 5. 2020 (vodovod, kanalizacija), Komunala Brežice d.o.o., Cesta bratov Milavcev 42, 8250 Brežice, [info@komunala-brezice.si](mailto:info@komunala-brezice.si)
* mnenje št. 1211365 z dne 25. 5. 2020, Elektro Celje, d.d, Vrunčeva 2a, 3000 Celje, info [info@elektro-celje.si](mailto:info@elektro-celje.si)
* mnenje št. 86734-NM/656-SH z dne 17. 8. 2020, Telekom Slovenije, TKO osrednja Slovenija, Podbevškova ulica 17, 8000 Novo mesto, [sprejemna.pisarna@telekom.si](mailto:sprejemna.pisarna@telekom.si)
* mnenje št. 31002-410/2019-8 z dne 27. 5. 2020, Slovenske železnice, SŽ - Infrastruktura d.o.o., Kolodvorska ulica 11, 1000 Ljubljana, [vposta.infra@slo-zeleznice.si](mailto:vposta.infra@slo-zeleznice.si)
* mnenje št. 35506-4326/2020-9 z dne 15. 10. 2020, Direkcija Republike Slovenije za vode, Sektor območja spodnje Save, Novi trg 9, 8000 Novo mesto, [gp.drsv-nm@gov.si](mailto:gp.drsv-nm@gov.si)
* mnenje št. 35403-5/2020-2 z dne 8. 13. 2021 in št. 35403-5/2020-4 z dne 7. 5. 2021, Agencija RS za okolje, Vojkova 1b, 1000 Ljubljana, [gp.arso@gov.si](mailto:gp.arso@gov.si)
* mnenje št. 6-II-79/2-O-21/BK z dne 12. 3. 2021, Zavod RS za varstvo narave OE Novo mesto, Adamičeva ulica 2, 8000 Novo mesto, [zrsvn.oenm@zrsvn.si](mailto:zrsvn.oenm@zrsvn.si)
* mnenje št. 18404-3/2021/3 z dne 10. 3. 2021, Urad RS za kemikalije, Ajdovščina 4, 1000 Ljubljana, gp-ursk.mz@gov.si

1. Presoja vplivov na okolje je bila izvedena za poseg: prizidavo proizvodnega objekta II. faza, ki bo namenjen proizvodno - skladiščni dejavnosti in površinski zaščiti kovinskih izdelkov z zmogljivostjo skupnega volumna aktivnih kadi do 160 m3, na zemljiščih parc. št. 68/37, 787/72, 75/2, 77/7, 77/10, 77/11, vse k.o. Šentlenart (1281), z infrastrukturnimi priključki izven območja gradnje na zemljiščih parc. št. 75/3 in 68/21, k.o. Šentlenart (1281). Območje gradbišča bo segalo še na zemljišča parc. št. 316/5, k.o. Brezina (1282) in 76/8, k.o. Šentlenart (1281). Iz presoje vplivov na okolje izhaja, da nameravana gradnja nima pomembnih škodljivih vplivov na okolje. Investitor (nosilec nameravanega posega) mora z namenom preprečitve, zmanjšanja ali odprave škodljivih vplivov na okolje, pri gradnji, in uporabi oz. obratovanju, poleg zahtev in ukrepov iz Odloka o občinskem podrobnem prostorskem načrtu za IPC Brezina (Uradni list RS, št. 36/13 in 43/19) in zakonsko predpisanih ukrepov, upoštevati tudi naslednje ukrepe in pogoje:
2. Varstvo zraka
   1. Čas gradnje

* izvajanje intenzivnih gradbenih del je treba razdeliti na več manjših etap, ki si zaporedno sledijo, tako da bo efektivna površina gradbišča čim manjša;
* treba je zagotoviti redno vlaženje (močenje) površin. Prah je treba vezati na površinah z vzdrževanjem vlažnosti materiala, na primer z ročnim vodnim škropljenjem.
  1. Čas obratovanja
* vsaj 75% emisij hlapnih organskih spojin je potrebno zajeti in očistiti;
* ocenjeni masni pretok razpršene snovi ne sme presegati 10 odstotkov najmanjše vrednosti masnega pretoka snovi v odpadnih plinih iz priloge 5 predpisa, ki ureja emisije snovi v zrak iz nepremičnih virov onesnaževanja.

1. Varstvo tal in podzemnih voda
   1. Čas gradnje

* treba je upoštevati vse zaščitne ukrepe za varovanje podzemne vode, podane v Analizi tveganja za onesnaženje vodnega telesa podzemne vode, št. 4518-081/2020-01, maj 2020, Geologija d.o.o., Idrija, geološke raziskave in projektiranje;
* na oskrbnem mestu na območju gradbišča morajo biti vidni in nazorno definirani ukrepi za ravnanje tako za primer rednih postopkov kot za primer eventualnega onesnaženja (razlitje nevarnih snovi);
* za omejitev in zajem nevarnih snovi morajo biti na gradbišču zagotovljena absorpcijska sredstva v količini za ukrepanje v primeru razlitja 100 kg goriva ali olja in neprepustne posode za onesnaženi material z volumnom vsaj 2 m3;
* čiščenje in pranje delovnih strojev na območju gradbišča ni dovoljeno, le-to se mora izvajati izključno na za ta namen pripravljenih utrjenih platojih z ustreznimi usedalniki in lovilniki olj;
* pri uporabi tekočin za mokrenje gradbiščnih cest ni dovoljenja uporaba snovi, škodljivih za vodo;
* gradbišče mora biti opremljeno s kemičnimi sanitarijami z ustreznim odvozom ali pa s sanitarijami, ki so priključene na javno kanalizacijsko omrežje;
* po končani gradnji je treba odstraniti vse postavljene provizorije, pomožne objekte in odstraniti vse ostanke začasnih deponij ter vse z gradnjo prizadete površine sanirati in krajinsko ustrezno urediti oz. vzpostaviti prvotno stanje;
* odlaganje viškov zemeljskega materiala in drugih materialov v struge, na brežine in priobalna zemljišča bližnjih vodotokov in odvodnikov ter nekontrolirano po terenu, ni dovoljeno.
  1. Čas obratovanja
* treba je upoštevati vse zaščitne ukrepe za varovanje podzemne vode, podane v Analizi tveganja za onesnaženje vodnega telesa podzemne vode, št. 4518-081/2020-01, maj 2020, Geologija d.o.o., Idrija, geološke raziskave in projektiranje.

1. Varstvo pred hrupom v času gradnje

* gradbišče lahko obratuje od ponedeljka do petka le v dnevnem času med 6.00 in 18.00 uro, ter ob sobotah med 6.00 in 15.00 uro;
* ob nedeljah in praznikih gradbišče ne sme obratovati.

1. Investitor mora pri nadaljnjem projektiranju, med gradnjo in uporabo objekta poleg pogojev, navedenih v prejšnji točki, upoštevati tudi pogoje, ki imajo ustrezno pravno podlago in so jih k izvedbi gradnje in uporabi objekta iz vidika njihove pristojnosti podali mnenjedajalci, navedeni v IV. točki izreka tega dovoljenja.
2. Investitor mora na gradbišču, ki je vir hrupa, zagotoviti izvajanje lastnega ocenjevanja hrupa v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje. Investitor mora izvesti prvo ocenjevanje hrupa v okolju v skladu s 7. členom Pravilnika o prvem ocenjevanju in obratovalnem monitoringu za vire hrupa ter o pogojih za njegovo izvajanje po vzpostavitvi stabilnih obratovalnih razmer oz. pod dejanskimi obratovalnimi pogoji, vendar ne pozneje kot 15 mesecev po zagonu.
3. To dovoljenje preneha veljati, če investitor v roku pet let po njegovi pravnomočnosti ne vloži popolne prijave začetka gradnje.
4. Zaradi te gradnje ne smejo biti prizadete pravice in pravne koristi tretjih oseb. Škodo, ki bi nastala zaradi kršitev pravic in pravnih koristi teh oseb, trpi investitor.
5. Posebni stroški za izdajo tega dovoljenja niso bili zaznamovani.

Obrazložitev:

(1) Investitor TPV AUTOMOTIVE, d.o.o., Kandijska cesta 60, 8000 Novo mesto, ki ga po pooblastilu zastopa Topos d.o.o., Kočevarjeva ulica 1, 8000 Novo mesto, je dne 26. 10. 2020 pri Ministrstvu za okolje in prostor podal zahtevo za izdajo gradbenega dovoljenja za prizidavo proizvodnega objekta v IPC Brezina v Brežicah – II. faza. K vlogi je pooblaščenec v skladu z 51. členom GZ priložil projekt za pridobitev mnenj in gradbenega dovoljenja (DGD) in poročilo o vplivih na okolje (PVO), ki sta navedena v točki III. izreka tega dovoljenja, ter mnenja pristojnih organov in organizacij, navedenih v točki IV. izreka tega dovoljenja, razen mnenj Agencije RS za okolje, Zavoda RS za varstvo narave in Urada RS za kemikalije.

(2) Pooblaščenec investitorjev je vlogo za izdajo gradbenega dovoljenja na zahtevo upravnega organa večkrat dopolnil, nazadnje dne 30. 6. 2021 z odločbo Občine Brežice št. 35016-108/2021 z dne 29. 6. 2021 o odmeri komunalnega prispevka ter dokazilom o plačilu le-tega.

(3) Upravni organ ugotavlja, da se zahtevek za izdajo gradbenega dovoljenja nanaša na prizidavo proizvodnega objekta v IPC Brezina v Brežicah za namembnost linije površinske zaščite (izdelava komponent vozil v avtomobilski proizvodnji) in skladiščenja. Obstoječi proizvodni objekti v IPC Brezina v Brežicah s pripadajočo infrastrukturo so bili zgrajeni na podlagi gradbenega dovoljenja št. 351-282/2009-21 (B14013) z dne 20. 7. 2009, št. 351-535/2019/8 z dne 9. 10. 2019 in št. 351-153/2020/12 z dne 9. 4. 2020, ki jih je izdala Upravna enota Brežice. Prizidava objekta je predvidena na zemljiščih parc. št. 68/37, 787/72, 75/2, 77/7, 77/10, 77/11, vse k.o. Šentlenart (1281).

(4) Upravni organ ugotavlja, da je nameravani poseg objekt z vplivi na okolje, za katerega je treba izvesti presojo vplivov na okolje. Obveznost presoje vplivov na okolje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20; v nadaljevanju Uredba o posegih v okolje). Presoja vplivov na okolje je v skladu s točko C.V.6 priloge 1 Uredbe o posegih v okolje obvezna za naprave za površinsko obdelavo kovin ali plastičnih materialov z uporabo elektrolitskih ali kemičnih postopkov, kjer skupni volumen kadi, v katerih poteka obdelava, presega 30 m3. Zahtevek investitorja se nanaša na prizidavo proizvodnega objekta, II. faza, ki bo namenjen proizvodno - skladiščni dejavnosti v katerega se bodo namestile linije površinske zaščite izdelkov, pri čemer bo linija za površinsko zaščito obsegala več zaporednih kadi s skupnim volumnom aktivnih kadi do 160 m3. Glede na navedeno, skupni volumen kadi v katerih bo potekala obdelava za površinsko zaščito izdelkov presega prag 30 m3, določen v točki C.V.6 priloge 1 Uredbe o posegih v okolje, zato je za takšen poseg potrebno izvesti presojo vplivov na okolje. Postopek se vodi kot integralni postopek v skladu s IV. poglavjem GZ, gradbeno dovoljenje pa združuje odločitev o izpolnjevanju pogojev za izdajo gradbenega dovoljenja in okoljevarstvenega soglasja (1. odstavek 50. člena GZ).

(5) Upravni organ je, skladno z določbami 43. in 57. člena GZ, v postopku ugotovil:

1. Gradnja je skladna z določbami prostorskega izvedbenega akta v delu, ki se nanaša na graditev objektov, in z določbami predpisov o urejanju prostora, kar izhaja tudi iz v izreku navedenega pridobljenega pozitivnega mnenja Občine Brežice št. 3502-296/2020 z dne 16. 9. 2020. Lokacija obravnavane gradnje se nahaja na stavbnem zemljišču v območju obstoječega proizvodnega objekta v IPC Brezina v Brežicah, ki se po Odloku o občinskem prostorskem načrtu za območje občine Brežice (Uradni list RS, št. 41/19; v nadaljevanju OPN) nahaja v enoti urejanja prostora BRŽ-5 in se ureja z Občinskim podrobnim načrtom za IPC Brezina (Uradni list RS, št. 36/13, 43/19; v nadaljevanju OPPN). Zemljišče predvidene gradnje se v skladu s šestim odstavkom 4. člena OPPN in grafičnim načrtom št. 4 - Prikaz enot urejanja nahajajo v urejevalni enoti A1 Brezina – osrednji del v območju z namensko rabo proizvodnih dejavnosti (IP, IG). Predmetna gradnja prizidka k obstoječemu proizvodnemu objektu je skladna z 8. členom OPPN, ki določa, da so v območju OPPN dovoljene odstranitve obstoječih objektov, novogradnja, rekonstrukcija, vzdrževanje objektov in vzdrževalna dela v javno korist. Skladno z 9. členom OPPN so urejevalne enote A namenjene proizvodni dejavnosti, območje cone je odmaknjeno od naselij in ni moteče bivanju, kar je za tovrstne dejavnosti še dodatna prednost, je po klasifikaciji vrst objektov (CC-SI) v A1 med drugim dopustna gradnja objektov s pretežnim namenom CC-SI 12510 industrijske stavbe in CC-SI 12520 rezervoarji, silosi in skladiščne stavbe. Glede na določilo 10. člena OPPN, da je vezano na izhodišča in dopustne vrste objektov, določenih v 9. členu OPPN območje primarno namenjeno proizvodnji in skladiščenju, upravni organ navaja, da bo obravnavana prizidava objekta namenjena skladiščno proizvodni dejavnosti. Iz predložene projektne dokumentacije izhaja, da je najmanjši odmik od parcelnih mej sosednjih zemljišč odmik od parcelne meje zemljišča parc. št. 68/21, ki meri 4,51 m, kar je v skladu z določilom 10.a člena, ki določa, da je gradnja objektov dopustna na površini za razvoj objekta, ki je določena z minimalnim odmikom (gradbeno mejo) 4 m od meje gradbene parcele. Glede na nadaljnja določila 10.a člena, ki določa tudi, da:

* je minimalni odmik od roba izvedenega pločnika osrednje napajalne ceste 13,5 m (pri enostranskem parkiranju) oziroma 19,5 m (pri dvostranskem parkiranju),
* je lahko faktor zazidanosti v urejevalnih enotah A in B maksimalno 0,8,
* so višine objektov primarno prilagojene funkciji objekta in njegovi tehnologiji in je vrh slemena ali zgornji rob atike v urejevalni enoti A1 maksimalno 16 m nad utrjenim manipulativnim platojem

upravni organ na podlagi DGD ugotavlja, da:

* minimalni odmik od roba izvedenega pločnika osrednje napajalne ceste znaša 5,24 m, kar pa je v povezavi z določilom 57. člena OPPN (dopustna odstopanja), ki določa, da je severno od obstoječega objekta A1/1 dopusten manjši odmik površine za razvoj objekta od osrednje napajalne ceste, in sicer smiselno enak kot odmik od ostalih cest, ki jih določa četrta alineja drugega odstavka 10.b člena tega odloka, in sicer 4 m, dopustno oziroma skladno z določili OPPN,
* je faktor zazidanosti 0,47 in
* je višina objekta prilagojena funkciji objekta in njegovi tehnologiji, najvišja višina prizidka znaša 13,60 m.

Predvidena je ravna streha prizidka z minimalnim 2% naklonom za potrebe odvodnjavanja skrito za atiko, kar je v skladu z 10.b členom OPPN, ki določa, da so na celotnem območju dovoljene ravne strehe z naklonom 2°–5°. Skladno z določilom 23. člena OPPN (Zunanja ureditev) iz predložene dokumentacije izhaja, da je bila v sklopu obstoječega objekta izvedena zunanja ureditev z dostopi, parkirnimi mesti za avtomobile in 10 parkirnimi mesti za kolesa, ki ob spremembi lokacije dostopa na zahodni strani s premikom proti jugu zadostujejo tudi za predmetno gradnjo. Glede določila prvega odstavka 23. člena OPPN, da morajo biti uvozi iz glavne dovozne ceste in osrednje napajalne ceste urejeni tako (postavitev ograje, rampe, zapornice in drugih objektov), da se vozila, ki dostopajo na posamezno parcelo, ne ustavljajo na teh cestah in da ne ovirajo normalnega odvijanja ostalega prometa, upravni organ navaja, da je investitor k predloženi projektni dokumentaciji v zvezi z gradnjo v cestnem telesu, cestnem svetu in varovalnem pasu občinske lokalne ceste pridobil v izreku navedeno mnenje KOP Brežice d.d.. Iz predložene projektne dokumentacije izhaja, da je vzdolž dovozne in osrednje napajalne ceste delno že urejen zeleni pas, na katerem se izvede zasaditev z drevesi in nizkimi grmovnicami v območju uvozov, severno od predvidenega novega dostopa na zahodni strani pa je predvidena ureditev zelenega pasu širine 2 m z zasaditvijo z drevesi in nizkimi grmovnicami, kar je v skladu z določilom drugega odstavka 23. člena OPPN, ki med drugim določa, da se vzdolž glavne dovozne, osrednje napajalne ceste in ceste južno od območja C2 na posamezni gradbeni parceli uredi zeleni pas minimalne širine 2 m, kjer se zasadijo drevesa in grmovnice. Nadalje iz predložene projektne dokumentacije izhaja, da se bodo meteorne vode iz strešin in utrjenih površin odvajale v obstoječi javni kanal meteorne kanalizacije, bo objekt priključen na obstoječi javni vod fekalne kanalizacije na SZ strani objekta, bo objekt priključen na javno vodovodno omrežje preko novega vodomernega jaška na SZ strani, bo na javno plinovodno omrežje priključen na zahodni strani, bo priključen na javno električno omrežje preko obstoječega priključka iz obstoječe trafo postaje, na telekomunikacijsko omrežje pa bo povezan preko delno prestavljenega obstoječega voda, kar je v skladu z določilom 30. člena OPPN, ki med drugim določa, da se obstoječe in novozgrajene stavbe priključijo na gospodarsko javno infrastrukturo. K predloženi projektni dokumentaciji je investitor pridobil v točki IV. izreka predmetne odločbe navedena mnenja upravljavcev javnih infrastrukturnih vodov (KOP Brežice d.d., Adriaplin d.o.o., Komunala Brežice d.o.o., Elektro Celje, d.d, Telekom Slovenije, TKO osrednja Slovenija).

1. Dokumentacijo za pridobitev gradbenega dovoljenja sta podpisala projektant in vodja projekta, ki je bil v času izdelave dokumentacije vpisan v imenik pristojne poklicne zbornice. Sestavni del dokumentacije za pridobitev gradbenega dovoljenja je podpisana izjava projektanta in vodje projekta, da so na ravni obdelave dokumentacije za pridobitev gradbenega dovoljenja izpolnjene zahteve iz 15. člena GZ. Predložena projektna dokumentacija je izdelana skladno z določbami Pravilnika o podrobnejši vsebini dokumentacije in obrazcih, povezanih z graditvijo objektov (Uradni list RS št. 36/18 in 51/18).
2. Nameravana gradnja je skladna s predpisi, ki so podlaga za izdajo mnenj. Upravni organ na podlagi vpogleda v DGD, PVO, Prostorski informacijski sistem in pridobljena mnenja v zvezi s tem ugotavlja:
   1. K predmetni gradnji so bila pridobljena mnenja upravljavcev vodov gospodarske javne infrastrukture, na katere je predvidena priključitev predmetne gradnje ali njihova prestavitev ter upravljavcev vodov gospodarske javne infrastrukture, katerih varovalni pasovi se nahajajo v območju predmetne gradnje (KOP Brežice d.d., Adriaplin d.o.o., Komunala Brežice d.o.o., Elektro Celje, d.d, Telekom Slovenije, TKO osrednja Slovenija, Slovenske železnice, SŽ - Infrastruktura d.o.o.). Iz mnenj, ki so navedena v IV. točki izreka tega dovoljenja izhaja, da ni zadržkov za izdajo tega dovoljenja z vidika predpisov mnenjedajalcev, ki so podlaga za njihovo izdajo. Investitor mora pri nadaljnjem projektiranju, med gradnjo in uporabo objekta upoštevati vse pogoje mnenjedajalcev, k čemur je zavezan v VI. točki izreka tega dovoljenja.
   2. Ugotovitve v zvezi s področji, ki so tudi predmet presoje vplivov na okolje v integralnem postopku, so podane v točki 8.
3. Iz dokumentacije za pridobitev gradbenega dovoljenja izhaja, da bo zagotovljena minimalna komunalna oskrba objekta.
4. Iz vpogleda v zemljiško knjigo izhaja, da je investitor lastnik zemljišč gradnje parc. št. 68/37, 75/2, 77/7, 77/10, 77/11, vse k.o. Šentlenart (1281), s čimer je pravica graditi na teh zemljiščih s tem izkazana. Elektronski podatki zemljiške knjige so v času vložitve zahteve in takrat v vlogi navedenih zemljišč gradnje 68/33, 68/44, 68/45 k.o. Šentlenart ravno tako izkazovali lastninsko pravico v korist investitorja. Med postopkom pa je investitor dne 23. 6. 2021 predložil odločbo GURS, Območne geodetske uprave Sevnica, Geodetska pisarna Brežice, št. 02112-1144/2020-2, 0121-1145/2020-2 z dne 11. 3. 2021, izdano v postopku evidentiranja parcelacije, s katero so se med drugimi ukinile tudi parcele 68/33, 68/44, 68/45 k.o. Šentlenart in je med drugimi tudi iz teh nastala nova parcela št. 787/72 k.o. Šentlenart. Lastninsko stanje zaradi združitve parcel ostaja nespremenjeno in ostaja pravica graditi tudi za zemljišče parc. št. 787/72 k.o. Šentlenart izkazana. Nenazadnje pa je za zemljišči parc. št. 75/3 in 68/21, obe k.o. Šentlenart (1281), ki sta v lasti Občine Brežice, v skladu s tretjim odstavkom 35. člena GZ pridobljeno mnenje upravljavca javne ceste za izvedbo gradnje v cestnem telesu. Iz navedenega izhaja, da ima investitor na zemljiščih predlagane gradnje v celoti izkazano pravico graditi.
5. Investitor ni zavezanec za plačilo nadomestila za degradacijo in uzurpacijo prostora. V skladu z zakonom, ki ureja kmetijska zemljišča, investitor tudi ni zavezanec za plačilo odškodnine zaradi spremembe namembnosti kmetijskega zemljišča.
6. Kot je navedeno že predhodno v tej obrazložitvi, je investitor plačal komunalni prispevek, ki ga je dne 29. 6. 2021 z odločbo št. 35016-108/2021 odmerila Občina Brežice, Občinska Uprava, Oddelek za prostor, kar izhaja iz ravno tako priloženega bančnega potrdila o izvršenem plačilu.
7. V tem integralnem postopku je upravni organ izvedel presojo vplivov na okolje in ugotovil in ocenil dolgoročne, kratkoročne, posredne ali neposredne vplive nameravanega posega v okolje na človeka, tla, vodo, zrak, biotsko raznovrstnost in naravne vrednote, podnebje in krajino, pa tudi na človekovo nepremično premoženje, kulturno dediščino, ter njihova medsebojna razmerja.

Gradnja načrtovanega objekta, prizidava proizvodnega objekta II. faza, ki je predmet posega je načrtovana na območju zemljišč s parc. št.: 68/37, 787/72, 75/2, 77/7, 77/10, 77/11, vse k.o. Šentlenart (1281) z infrastrukturnimi priključki izven območja gradnje na zemljiščih parc. št. 75/3 in 68/21, obe k.o. Šentlenart (1281). Območje gradbišča bo dodatno zajemalo še zemljišča s parc. št. 76/8 k.o. Šentlenart (1281) in 316/5 k.o. Brezina (1282). Celotno območje kompleksa na obravnavani lokaciji, in sicer območje predvidenega objekta (prizidava II. faza) in obstoječih objektov s spremljajočimi ureditvami na tem območju, ki bodo zaključena celota bo zajemalo zemljišča s parc. št.: 787/72, 77/7, 75/2, 77/10, 787/64, 76/8, 68/37, 77/11, vse k.o. Šentlenart (1281) in parc. št. 260/5, 260/10, 260/14, 316/5, 260/9, vse k.o. Brezina (1282).

Na območju nameravane gradnje je že zgrajen objekt, proizvodna hala z upravnim delom in pomožnimi prostori, kjer bo investitor namestil štiri varilne linije za izdelavo komponent v avtomobilski industriji ter pomožni proces (uporovno varjenje matic) ali druge spremljajoče programe (vzdrževanje). Ob začetku obratovanja bo v obstoječi objekt nameščena le ena varilna linija, ostale pa postopoma. Zaključena je tudi že gradnja objekta prizidave kot I. faza objekta (»presernica«), ki predstavlja proizvodnjo izreza pločevine za potrebe delovanja karoserij avtomobilske proizvodnje. Ponovna prizidava k obstoječemu proizvodnemu objektu, ki je predmet obravnavnega postopka, predstavlja II. fazo razvoja proizvodnega kompleksa, ki bo namenjen površinski zaščiti izdelkov in skladiščenju. Objekt prizidave II. faze bo lahko obratoval samostojno ali pa v povezavi z dejavnostjo v že zgrajenih objektih. Glede na tehnološki proces površinske zaščite v načrtovanem objektu II. faze bo kapaciteta oz. volumen kadi v procesu naslednji:

* volumen aktivnih kopeli: 160 m3
* volumen izpiralnih kopeli: 100 m3
* skupni volumen kadi: 260 m3

Linija površinske zaščite je zasnovana na taktnem delovanju. Največja možna letna površinska pretočna kapaciteta, pri maksimalnem izkoriščanju vseh resursov in triizmenskem delu, bi znašala do ca. 3.650.000 m2/l.

Postopek površinske zaščite izdelkov, t.j. linije za površinsko zaščito obsega naslednje tehnološke operacije: priprava obešal, obešanje izdelkov na pripravljena obešala, prenos naloženih obešal na transportni sistem površinske zaščite, predobdelava, elektrokemijski nanos površinske zaščite, sušenje, hlajenje, prenos naloženih obešal iz transportnega sistema površinske zaščite, snemanje, kontrola in pakiranje površinsko zaščitenih obdelovancev ter pomožne tehnološke operacije (priprava sredstev, priprava medijev, čiščenje odpadnih vod, zbiranje in ravnanje z odpadki, formiranje obešal, čiščenje obešal, popravila slabo površinsko zaščitenih obdelovancev). Po obdelavi na liniji površinske zaščite, se izdelki nameščeni na vozičkih dostavijo do linije za obdelavo površinsko zaščitenih izdelkov. Nameščeni sta dve liniji, ki sestojita iz nalagalne postaje kjer operater iz vozička jemlje kose ter jih odlaga na vrtljivo mizo, postaje za vtiskovanje plastične puše, postaje za dodatno površinsko zaščito, postaje za lasersko označevanje kosov, postaje za kontrolo vodila cevi in izlagalne postaje kjer operater prekontrolira kos ter ga odloži v transportno embalažo. Obdelani izdelki se skladiščijo v skladišču gotovih izdelkov.

Območje je infrastrukturno že opremljeno. V sklopu obstoječega objekta je bila izvedena v celoti zunanja ureditev z dostopi, pri čemer se bo zaradi načrtovane gradnje spremenila le lokacija dostopa-vhoda na zahodni strani, ki se premakne proti jugu.

Upravni organ je v postopku z dopisom št. 35105-115/2020/7 z dne 10. 2. 2021 zaprosil Agencijo RS za okolje, Zavod RS za varstvo narave in Urad za kemikalije za mnenje o sprejemljivosti nameravane gradnje z vidika njenih pristojnosti in morebitne pogoje, ki se nanašajo na izvedbo gradnje in uporabo objekta. Na podlagi mnenja Agencije RS za okolje št. 35403-5/2020-2 z dne 8. 3. 2021 je upravni organ z dopisom št. 35105-115/2020/11 z dne 10. 3. 2021 pozval investitorja k dopolnitvi dokumentacije. Pooblaščenec investitorja je upravnemu organu dne 7. 4. 2021 predložil dopolnjen PVO in DGD, zato je upravni organ z dopisom št. 35105-115/2020/16 z dne 8. 4. 2021 ponovno zaprosil za mnenje Agencijo RS za okolje in ji posredoval navedeno gradivo. Agencija RS za okolje je dne 10. 5. 2021 podala drugo mnenje št. 35403-5/2020-4 z dne 7. 5. 2021. Iz mnenj Agencije RS za okolje izhaja, da je nameravani poseg z vidika emisij v tla, vode, zrak, hrupa, svetlobnega onesnaževanja ter elektromagnetnega sevanja in ravnanja z odpadki sprejemljiv oziroma sprejemljiv ob upoštevanju pogojev, navedenih v PVO ter dodatnih zahtev, ki izhajajo iz navedenih mnenj. K predmetni gradnji je bilo pridobljeno tudi mnenje pristojnega organa, ki varuje javne interese z vidika varovanja voda, kot je navedeno v točki IV. izreka tega dovoljenja.

Upravni organ je na podlagi vpogleda v DGD, PVO, Prostorski informacijski sistem in vsa pridobljena mnenja v zvezi s predmetno gradnjo ugotovil, da:

* je predvideni objekt umeščen na SZ delu obstoječega proizvodnega objekta na JV delu območja Industrijsko poslovne cone Brezina (v nadaljevanju IPC Brezina) na območju občine Brežice, pri čemer obravnavano območje na vzhodni strani meji na industrijski tir, silose blagovnih rezerv in proizvodni objekt družbe Kovis, na južni in zahodni strani na dostopno cesto industrijske cone in na severni na druga zemljišča industrijske cone;
* se na lokaciji nameravanega posega in v njeni neposredni bližini v naravi ne nahaja gozd, kmetijska zemljišča se nahajajo v širši okolici obravnavane lokacije;
* na območju predvidene gradnje ni evidentiranih vsebin ohranjanja narave. IPC Brezina z mikrolokacijo predvidenega prizidka je od najbližjega območja Natura 2000 POO Vrbina (SI3000234) oddaljena ca. 1000 m in od najbližjega zavarovanega območja, tj. Kozjanski Regijski park več kot 5,5 km zračne linije. Glede na navedeno se na obravnavanem območju niti v območju daljinskega vpliva varovana območja ne nahajajo, zato v predmetni zadevi ni treba izvesti presoje sprejemljivosti nameravanega posega v naravo v skladu s Pravilnikom o presoji sprejemljivosti vplivov izvedbe planov in posegov v naravo na varovana območja (Uradni list RS, št. 130/04, 53/06, 38/10 in 3/11). Najbližje ekološko pomembno območje EPO Sava od Radeč do državne meje (ID 63700) je od obravnavanega območja oddaljeno ca. 800 m. Najbližje območje z naravovarstvenim statusom je območje zoološke in ekosistemske naravne vrednote lokalnega pomena Šentlenart – opuščeni glinokopi (ident. št.: 8454), ki se nahaja Z preko dostopne ceste industrijske cone, v oddaljenosti ca. 110 m od načrtovanega prizidka. K predmetni gradnji je bilo pridobljeno mnenje Zavoda RS za varstvo narave, št. 6-II-79/2-O-21/BK z dne 12. 3. 2021, na podlagi katerega upravni organ ugotavlja, da naravno vrednoto predstavljata površini, zaliti z vodo, ki skupaj z bližnjo okolico predstavljata v širšem prostoru občine Brežice lokalno redek vodni ekosistem in habitat številnih ogroženih in zavarovanih živalskih vrst, med katerimi po številčnosti populacije izstopa želva močvirska sklednica (*Emys orbicularis*), čapljica (*Lxobrychus minutus*) pa ima tu edino poznano gnezdilno okolje v Posavju. Mokriščni habitat je tu ugoden še za belouško (*Natrix natrix*) in kobranko (*Natrix tassellata*), spomladi pa kot mrestišče za dvoživke: debeloglavka (*Rana ridibunda*), sekulja (*Rana temporaria*), zelena žaba (*Rana ki. esculenta*), rega (*Hyla arborea*), navadni močerad (*Salamandra* salamandra) in navadni pupek (Triturus vulgaris). Območje je pomembno tudi kot zatočišče za ptice: kvakač (*Nyctycorax nycticorax*), mali ponirek (*Podicepc cristatus*) in vodomec (*Alcedo atthis*). Z vzpostavitvijo IPC Brezina je bil že zaseden del kopenskega prostora ključnih živalskih vrst, na kar predmetna prizidava ne bo imela nadaljnjega vpliva. Morebitni vpliv bi lahko nastal zaradi odvajanja meteorne in odpadne fekalne ter industrijske vode, ki bi lahko škodljivo vplivala na funkcionalne lastnosti naravne vrednote, vendar je le-to v projektu že podrobno obravnavano. Poseg tudi ne bo dodatno poslabšal že tako spremenjenega širšega območja reke Save v zadnjih letih, predvsem zaradi izgradnje HE Brežice. Zavod RS za varstvo narave v mnenju ugotavlja, da projektni pogoji in drugi pogoji oz. druge usmeritve niso potrebni in, da je poseg s stališča ohranjanja narave sprejemljiv;
* na lokaciji načrtovane gradnje ni vodnih in priobalnih zemljišč. V neposredni bližini, severno od nameravane gradnje se nahaja struga občasnega potoka, zahodno od lokacije na oddaljenosti ca. 150 m pa območje stoječe vode. Gre za glinokopa jezera med Brezino in Gornjim Lenartom, z nivojem vode na višini od 148 m do 149 m (ca. 2 m pod koto terena);
* območje načrtovanega posega ni poplavno in erozijsko ogroženo, zaradi ravninske lege se nahaja tudi izven plazljivih in plazovitih območij;
* na lokaciji nameravanega posega ni registriranih enot kulturne dediščine in drugih posebnih materialnih dobrin, prav tako območje posega tudi ni v njihovem vplivnem območju. Najbližja evidentirana kulturna dediščina je profana stavbna dediščina Brežice – Treppova vila (EŠD 23268), ki je od obravnavanega območja oddaljena ca. 150 m;
* je v predmetnem PVO oz. presoji vplivov na okolje upoštevano in obravnavano obstoječe zatečeno stanje objektov na lokaciji kot dejstvo v prostoru na obravnavani lokaciji. Opredeljeni vplivi se nanašajo na t.i. kumulativni vpliv predvidenega posega z že izvedenimi in v prostoru na tej lokaciji prisotnimi napravami s spremljajočimi ureditvami;
* bodo vplivi, bodisi v času gradnje bodisi uporabe objektov, na tla, podzemne vode, zrak, in obremenitev s hrupom nebistveni, ob upoštevanju dodatnih ukrepov in pogojev, ki jih mora investitor upoštevati, da bi preprečil, zmanjšal ali odstranil škodljive vplive na okolje, ki jih je upravni organ določil v V. točki izreka tega dovoljenja in kot je obrazloženo v nadaljevanju;
* so ostali vplivi v času gradnje in uporabe oziroma obratovanja objekta, obravnavani v PVO, ob upoštevanju projektnih rešitev in z upoštevanjem vseh zahtev, predvidenih v zakonskih in podzakonskih predpisih in v OPPN, ocenjeni kot nebistveni oziroma jih ni. Podrobnejši opisi in obrazložitve v zvezi s tem izhajajo iz PVO, navedenem v točki III. izreka tega dovoljenja.
  1. Varstvo zraka

Območje občine Brežice, kjer se nahaja obravnavana lokacija, je skladno z Uredbo o kakovosti zunanjega zraka (Uradni list RS, št. 9/11, 8/15, 66/18) glede na žveplov dioksid, dušikov dioksid, dušikove okside, delce PM10 in PM2,5, benzen, ogljikov monoksid ter benzo(a)piren, uvrščeno v aglomeracijo SIC – celinsko območje, kjer so, glede na Odredbo o razvrstitvi območij, aglomeracij in podobmočij glede na onesnaženost zunanjega zraka (Uradni list RS, št. 38/17, 3/20 in 152/20), ravni onesnaževal pod mejnimi vrednostmi. Ciljno vrednost presegajo ravni koncentracij ozona, zgornji ocenjevalni prag pa presegajo koncentracije delcev PM10, PM2,5 in benzo(a)pirena. Glede na mejne vrednosti je za območje SIC določena II. stopnja onesnaženosti zraka. Zaradi preseganja ciljne vrednosti ozona pa je območje SIC uvrščeno v I. stopnjo onesnaženosti zraka. Na lokaciji nameravanega posega in v njegovi širši okolici ni stalnega merilnega mesta za spremljanje kakovosti zunanjega zraka v okviru državnega monitoringa (najbližja stalno merilno mesto je v Novem mestu, oddaljeno več kot 30 km zračne razdalje).

Kakovost zraka na ožjem območju je predvsem odvisna od emisij v neposredni bližini, zaradi pretoka zračnih mas, pa so pomembni tudi širši dejavniki. Na kakovost zraka v širši okolici obravnavanega območja vpliva promet, industrijski obrati in obrti ter emisije iz kurišč v zimskem obdobju. Obravnavano območje je locirano znotraj industrijske cone. Na sami lokaciji predvidenega posega se v obstoječem stanju še ne izvajajo dejavnosti.

8.1.a Pričakovani vplivi v času gradnje in pogoji

V času gradnje se bo zaradi zemeljskih in gradbenih del povečalo prašenje z območja gradbišča in gradbiščnih poti ter dovoznih transportnih poti. Dodatno se bodo povečale tudi emisije onesnaževal zaradi same uporabe gradbene mehanizacije in transportnih vozil (motorji z notranjim izgorevanjem). V času gradbenih del bodo v okolici gradbišča na kakovost zraka pomembneje vplivale le emisije delcev PM10, medtem ko emisije ostalih onesnaževal (emisije motorjev z notranjim izgorevanjem) ne bodo povzročale občutnega povečanja onesnaženosti zraka, saj se PLDP na transportnih poteh ne bo zaznavno povečal.

Gradnja je predvidena v posameznih etapah, ki si bodo zaporedno sledile. Najprej je predvideno rušenje obstoječih asfaltov (ca. 6250 m2) in odstranitev tamponskega nasutja, ter izvedba izkopov za temelje. Sledila bo izvedba gradbenih del z vgradnjo temeljev in postavitvijo konstrukcij, inštalacij in namestitev tehnološke opreme. Predvideno maksimalno dnevno število vozil za potrebe gradbišča (težjih od 7,5 t) bo do 20 tovornih vozil na dan. Število tovornih vozil v obdobju gradnje, ko le ta ne bo potekala intenzivno bo povprečju občutno manjše, in se bo po oceni gibalo do 3 vozila dnevno. Čas trajanja gradnje je ocenjen na 10 mesecev. Predviden obratovalni čas gradbišča bo od 6. do 18. ure od pon. do pet. in ob sobotah med 6. in 15. uro. Emisije iz gradbišča bodo najbolj izrazite v času pripravljalnih del, ki vključujejo tudi vse izkope in manipulacijo z agregati oziroma materialom, medtem ko bodo v ostalih fazah nastajale bistveno manjše emisije delcev PM10, ki bodo predvsem posledica transporta.

Z namenom numerične določitve vpliva gradbišča na kakovost zraka je bila izračunana emisija delcev PM10 zaradi obratovanja gradbišča in gradbiščnih poti. Rezultati so pokazali, da bodo emisije v času intenzivne gradnje nekoliko povečane. Ocenjeno je, da bo v času intenzivnih gradbenih del povprečna letna urna emisija delcev PM10 zaradi gradbenih del znašala 0,373 kg/h in zaradi transporta 0,038 kg/h. Z upoštevanjem omilitvenih ukrepov se bo emisija delcev PM10 zmanjšala na 0,187 kg/h oz. na 0,029 kg/h. Pri tem je treba poudariti, da bodo intenzivna gradbena dela potekala krajši čas, približno 2 meseca, hkrati se dela, ki povzročajo prašenje, ne bodo izvajala na celotni površini gradbišča in tudi ne ves čas trajanja intenzivnih gradbenih del. V času manj intenzivnih gradbenih del bo povprečna letna urna emisija delcev PM10 zaradi gradbenih del znašala 0,0014 kg/h in zaradi transporta 0,0098 kg/h, ki se bo z upoštevanjem omilitvenih ukrepov zmanjšala na 0,0008 kg/h oz. na 0,0071 kg/h.

Glede na lastnosti gradbišča ter z upoštevanjem, da v neposredni bližini ni stanovanjskega naselja (stanovanjskih objektov v radiju do 250 m okoli obravnavane lokacije ni), je ocenjeno, da gradnja ne bo imela bistvenega vpliva na kakovost zraka v bližini naselij. Z doslednim upoštevanjem omilitvenih ukrepov ne bodo nastale znatne emisije delcev PM10, ki bi lahko povzročile prekomerno onesnaženost zraka z delci PM10 in bi lahko ogrožale zdravje ljudi. S ciljem preprečevanja in zmanjšanja negativnih vplivov razpršenih emisij prašnih delcev na kakovost zunanjega zraka zaradi gradbišča, gradbiščnih in transportnih poti je treba tako upoštevati zlasti zahteve za postopke mehanske obdelave na gradbišču in organizacijske ukrepe na gradbišču v skladu z Uredbo o preprečevanju in zmanjševanju emisije delcev iz gradbišč (Uradni list RS, št. 21/11) ter dodatne omilitvene ukrepe, ki jih je upravni organ določil v točki V./1.1 izreka tega dovoljenja.

8.1.b Pričakovani vplivi v času obratovanja in pogoji

V času obratovanja bodo nastajale emisije snovi v zrak zaradi delovanja linije površinske zaščite, izvajanja drugih pomožnih operacij in uporabe pomožnih naprav, morebitne uporabe kabine za ročna popravila ter ogrevanja in hlajenja prostorov.

Površinska obdelava kovin bo obsegala nanašanje zaščitnega laka po procesu t.i. »kataforeznega lakiranja«. Predvidena tehnologija je zasnovana tako, da bo nanos zaščite sestavljen iz pred-obdelave, nanosa sloja površinske zaščite (laka) in sušenja laka. Iz vidika tehnološkega procesa bodo na liniji površinske zaščite s spremljajočimi elementi emisije snovi v zrak nastajale na naslednjih tehnoloških enotah:

* zaščitni komori pred-obdelave in nanosa površinske zaščite z odvajanje filtriranih odpadnih plinov neposredno v zrak preko izpusta Z1 s pretokom ca. 30.000 m3/h in višino odvodnega kanala okoli 13 m,
* izpihovanje in sušenje z odvodom, ki bo izveden neposredno v zrak preko izpusta Z2 s pretokom 10.000 m3/h in višino odvodnega kanala okoli 13 m,
* hlajenje z zajemom zraka na strehi preko izpusta Z3 s pretokom 83.000 m3/h.

Za pred-obdelavo se bodo uporabljale vodotopne raztopine aktivnih kopeli, ki ne vsebujejo hlapnih snovi. Nanos sloja površinske zaščite (laka) se bo izvajalo v vodotopnem laku z majhno vsebnostjo hlapnih organskih topil v obliki višjih alkoholov. Topila bodo hlapila v procesu elektroforetskega lakiranja, pri izpiranju z ultrafiltratom in pri sušenju laka. V celotnem procesu, ki vključuje tudi čiščenje opreme se ne bo uporabljalo halogeniranih topil. Pri elektrokemijskem nanašanju površinske zaščite se uporablja vodne raztopine oz. barve na vodni osnovi, s čimer je zagotovljena najmanjša možna emisija hlapnih organskih spojin.

V prostoru objekta bo nameščena tudi ločena kabina za ročna popravila, kjer se bo po potrebi izvajalo popravilo slabo polakiranih izdelkov z lakom na bazi organskih topil z ročnim nanašanjem s pomočjo brizgalne pištole. Odpadni zrak se bo preko suhih filtrov, kjer se bodo odstranili delci laka, vodili v ozračje skozi dimnik (Z5) s pretokom 4.500 m3/h, na višini ca. 13 m od tal.

V fazi nanašanja površinske zaščite pri elektrokemijskem nanašanju površinske zaščite (Z1), v fazi sušenja površinske zaščite (Z2 in Z3) ter pri izvajanju popravil (Z5) bodo nastajale hlapne organske spojine (HOS). HOS vsebuje tudi vosek, ki se bo uporabil pri dokončni obdelavi površinsko zaščitenih izdelkov. Skupne emisije HOS bodo ob polnem obratovanju znašale 6.637 kg na leto, od tega zaradi linije elektrokemijskega nanašanja površinske zaščite 4.422 kg na leto, zaradi izvajanja popravil v komori 2.034 kg na leto in voskanja 181 kg na leto.

Predvidena poraba HOS bo na liniji površinske zaščite manjša od 5 t/leto (4,42 t/leto). Glede na določila Uredbe o mejnih vrednostih emisije hlapnih organskih spojin v zrak iz naprav, v katerih se uporabljajo organska topila (Uradni list RS, št. 35/15 in 58/16; v nadaljevanju Uredba HOS) posebna naprava za odstranjevanje HOS tako ni predvidena. Pri delovanju linije za površinsko obdelavo se glede na tehnološko zasnovo ne pričakuje nezajetih emisij HOS zato tudi ni pričakovati, da bi bile glede na tehnološko rešitev mejne vrednosti glede na Uredbo HOS presežene. Bo pa celotna poraba organskih topil v objektu (naprava za površinsko zaščito, popravilo in voskanje) dosegla prag najmanjše letne porabe organskih topil (5000 kg/leto), ki je določen za naprave za površinsko zaščito drugih kovinskih ali plastičnih površin iz posamezne dejavnosti (naprava iz točke 8.1, I. dela priloge 2 Uredbe HOS), zato se predmetna naprava razvršča med naprave HOS po Uredbi HOS.

V času obratovanja bo tako urna emisija HOS znašala 1,24 kg/h. Skladno z Uredbo HOS in Uredbo o emisiji snovi v zrak iz nepremičnih virov onesnaževanja (Uradni list RS, št. 31/07, 70/08, 61/09 in 50/13; v nadaljevanju Uredba o emisiji snovi v zrak) se hlapne organske spojine izraža v obliki celotnega organskega ogljika (TOC). Mejna vrednost na izpustu zajetih emisij HOS, skladno s točko 8 II. dela priloge 2 Uredbe o HOS, pri porabi topil od 5–15 t/leto, znaša 100 mg TOC/m3. Glede na količine HOS in predvidene pretoke zraka bi bila koncentracija HOS na izpustu predvidoma 30-40 mg HOS/m3, kar pomeni, da bi bila vrednost preračunana na celotni organski ogljik manjša, in znotraj mejnih vrednosti.

Točka 8 II. dela priloge 2 Uredbe o HOS določa tudi mejno količino nezajetih emisij, ki je pri porabi topil od 5–15 t/leto enaka 25 %, pri čemer med nezajete emisije spadajo tudi hlapne organske spojine, vsebovane v zajetih neočiščenih odpadnih plinih. Pri delovanju linije za površinsko obdelavo se glede na tehnološko zasnovo ne pričakuje nezajetih emisij HOS. Vsi elementi naprave linije površinske zaščite in kabine za ročna popravila bodo imeli izvedene sisteme za odvajanje odpadnih plinov. Ti bodo odsesavani in vodeni na sisteme za čiščenja za zmanjšanje emisij snovi v zrak kjer se predvideva rekuperacija toplote Z1 in filtracija Z5.

Za zagotavljanje zahtev iz Uredbe HOS in Uredbe o emisiji snovi v zrak ter preprečitve oz zmanjšanja negativnih vplivov emisij snovi v zrak zaradi obratovanja naprave za površinsko zaščito izdelkov na kakovost zunanjega zraka v okolici lokacije načrtovanih ureditev, je upravni organ v točki V./1.2 izreka tega dovoljenja določil pogoja, ki ju je podala Agencija RS za okolje v mnenju št. 35403-5/2020-4 z dne 7. 5. 2021.

Emisije snovi v zrak zaradi uporabe pomožnih naprav oz. izvajanja spremljajočih operacij bodo nastajale:

* pri pripravi tople vode v kotlu moči 1,4 MW, ki bo ogrevan z gorilcem na zemeljski plin, odvod pa bo izveden skozi dimnik preko izpusta Z4 s pretokom 1.590 m3/h na višini 13 m od tal,
* iz naprave za razbarvanje, ki bo služila za čiščenje obešal iz KTL lakiranja z odvodom preko izpusta Z6 s pretokom ca. 4.500 m3/h na višini 13 m od tal,
* iz rezervnega vira energije, stabilni dizel agregat moči 105kW, ki bo deloval le eventualno v primeru izpada el. energije in največ 10 ur mesečno za preizkus delovanja (Z9).

Ogrevanje linije površinske zaščite (temperiranje delovnih kopeli) se zagotavlja preko centralne kotlovnice na zemeljski plin. Prav tako se za obratovanje peči za sušenje uporablja zemeljski plin. Skupna vhodna toplotna moč linije površinske zaščite bo ca. 2,7 MW. Glede na skupno vhodno toplotno moč gre za srednjo kurilno napravo. Pri tem morajo biti emisije snovi v zrak skladne z Uredbo o emisiji snovi v zrak iz srednjih kurilnih naprav, plinskih turbin in nepremičnih motorjev (Uradni list RS, št. 17/18 in 59/18). Glede na navedeno se ne pričakuje nastanka bistvenih negativnih vplivov na emisije snovi v zrak zaradi ogrevanja linje površinske zaščite.

Ogrevanje in hlajenje objekta bo izvedeno s toplotnimi črpalkami zrak – zrak. Bistveni emisij snovi v zrak zaradi delovanja toplotnih črpalk ne bo.

* 1. Varstvo tal in podzemnih voda

Značilnost tal na obravnavanem območju iz vidika pedoloških lastnosti kažejo, da se na širšem območju nahajajo urbana nerodovitna tla, ki se prepletajo z evtričnimi mineralnimi sloji tal. Gre za območje obstoječih ureditev, kjer so bila tla že spremenjena. Na lokaciji načrtovanega objekta je bilo izvedeno vzorčenje tal in Ocena kakovosti zemeljskega izkopa in tal (št. 7-5/20, januar 2020, NLZOH, Center za okolje in zdravje, Oddelek za okolje in zdravje NM) iz katere izhaja, da analizirana zemljina ne vsebuje nevarnih lastnosti po HP1 do HP15 in bo v primeru izkopa ustrezala številki odpadka 17 05 04. Prav tako analiziran zemeljski izkop izpolnjuje zahteve Uredbe o obremenjevanju tal z vnašanjem odpadkov (Uradni list RS, št. 34/08 in 61/11) za nasipavanje stavbnih zemljišč in območij mineralnih surovin za zapolnitev tal po izkopu. Primerjava rezultatov analiziranih vzorcev tal z zahtevami Uredbe o mejnih, opozorilnih in kritičnih imisijskih vrednostih nevarnih snovi v tleh (Uradni list RS, št. 68/96 in 41/04 – ZVO-1) tudi pokaže, da noben od parametrov ne presega mejne, opozorilne in kritične vrednosti za posamezna onesnaževala.

Obravnavano območje je del vodnega telesa podzemne vode Posavsko hribovje do osrednje Sotle VTPodV 1008). Vodno telo je sorazmerno veliko s hidravlično raznolikimi sistemi vodonosnikov, ki so značilni za hribovita, močno nagubana območja. Značilno je regionalno raznoliko pojavljanje in menjavanje manjših vodonosnikov z lokalnimi in omejenimi viri podzemne vode. Teren na visoki brežiški terasi, kjer se nahaja obravnavana lokacija, je prekrit s kvartarno glino in meljno glino, ki prekriva kvartarne prode in peske. Meljaste gline, ki gradijo visoko brežiško teraso in so debele od 3,5 m do več kot 90 m, so zelo slabo prepustne do neprepustne. Na obravnavani lokaciji je piezometrični nivo ob nizkih vodah na koti 145,6 m, oziroma na globini 4,8 m. Ob visokih vodah je piezometrična gladina višja za 2 m in, če se upošteva tudi pričakovano znižanje zaradi črpanja v Glogovem Brdu, je nivo podzemne vode lahko pričakovati na koti 147,0 m. Smer toka podzemne vode je iz severovzhodne smeri. Po podatkih Agencije RS za okolje je bilo kemijsko stanje vodnega telesa v letih od 2007 do 2019 ocenjeno kot dobro.

Lokacija posega leži na varstvenem območju varovanja pitne vode, in sicer znotraj širšega (vplivnega) varstvenega pasu – cona 3, ki je zavarovano z Odlokom o zavarovanju pitne vode v vrtinah Vt-1 in Ci-1 v Glogovem Brodu ter v vodnjakih na lokaciji črpališča Brezina (Uradni list RS, št. 38/96 in 65/04). Del varovanega območja pitne vode so vodna zajetja na lokaciji črpališča Brezina, oddaljena ca. 570 m JV od obravnavane lokacije in vrtine Vt-1 in Ci-1 v Glogovem Brodu, oddaljeni ca 1.000 m S od obravnavane lokacije. Podzemna voda v črpališču Glogov Brod je neoporečna tako po mikrobioloških, fizikalno – kemijskih, kot radioloških parametrih.

8.2.a Pričakovani vplivi v času gradnje in pogoji

Objekt bo temeljen plitvo na točkovnih temeljih, med njimi bodo pasovni temelji in talna plošča. Globina točkovnih temeljev bo 2,2 m. Kot izhaja iz geomehanskega poročila je najvišji nivo podzemne vode na globini 5 do 6 m, kar pomeni, da gradnja ne bo segala v nivo podzemne vode zato tudi neposrednega vpliva na podzemne vode ne bo.

Vplivom izvajanja gradbenih in zemeljskih del na območju posega bo izpostavljeno celotno območje gradbišča in tudi površine ob transportnih poteh, ki so povezane z izvajanjem gradbenih del. Prisoten bo potencial za dodatne obremenitve tal in posredno podzemne vode kot posledica izvajanja gradbenih del na območju posega. V času gradnje bodo na območju gradbišča prisotni delovni stroji in tovorna vozila. S tem je prisotna tudi možnost za obremenitve tal in podzemnih voda posredno zaradi prisotnosti delovnih strojev in naprav, ter odvajanja padavinskih voda v podtalje (ponikanje). Potencialni vir onesnaženja tal in posredno podzemnih voda predstavlja možnost izlitja olj ali maziv iz delovnih strojev in naprav, ki bodo delovali na lokaciji, vendar je verjetnost tovrstnega onesnaženja ob rednem vzdrževanju strojev in naprav zelo majhna, tveganja pa, ob upoštevanju ukrepov, obvladljivo. Na razmere v tleh in v podzemni vodi lahko vpliva tudi oskrbovanje vozil in strojev z gorivi in olji, pri katerem se tekočine polivajo po tleh in posredno pronicajo v podzemno vodo. Zato je tovrstna opravila dopustno izvajati le na območju urejenih platojev. Do večjega onesnaženja lahko pride ob nekontroliranemu izlivu goriva ali olja. Tako največjo nevarnost za onesnaženje tal in s tem posredno podzemnih voda predstavljajo onesnaževala, ki lahko nastopijo kot posledica nesreč delovnih strojev. Onesnaževala v takih primerih so predvsem naftni derivati. Možnost razlitja olj in naftnih derivatov se lahko prepreči, morebitno razlitje pa omili z upoštevanjem omilitvenih ukrepov. V tem primeru je pomembna hitrost reagiranja in izvajanje ukrepov, ki so predvideni za tovrstne izjemne primere.

Za nameravani poseg je bila izdelana Analiza tveganja za onesnaženje vodnega telesa podzemne vode (št. 4518-081/2020-01, maj 2020, Geologija d.o.o., Idrija, geološke raziskave in projektiranje; v nadaljevanju Analiza tveganja), kjer so bili opredeljeni možni scenariji razvoja dogodkov v času gradnje, in sicer: normalni scenarij, alternativni scenarij in scenarij najslabše možnosti, ko lahko pride do trenutnega razlitja goriva, pri čemer je količina onesnaževala, ki bi se v najslabšem scenariju izlila iz delovnega stroja ocenjena na 300 l (240 kg). Gorivo bi se razlilo na glinastih tleh, ki so neprepustna, zato ne bi odteklo in bi ga bilo mogoče učinkovito odstraniti, zato do onesnaženja podzemne vode tudi v scenariju najslabše možnosti ne more priti. Rezultati analize tveganja kažejo, da je gradnja obravnavanega objekta, namenjenega površinski zaščiti izdelkov, s stališča varovanja podzemne vode možen in sprejemljiv, vendar le pri doslednemu zagotavljanju predpisanih zaščitnih ukrepov.

Upravni organ je tako v točki V./2.1 izreka tega dovoljenja z namenom preprečitve oziroma zmanjšanja tveganja onesnaženja tal in posredno podzemne ter pitne vode določil vse ukrepe, ki izhajajo iz Analize tveganja ter druge ukrepe glede organizacije gradbišča, ki izhajajo iz PVO. Pri načrtovanju in gradnji je prav tako treba upoštevati varstvene ukrepe oz. določila in omejitve za posege na vodovarstvenem območju iz Odloka o zavarovanju pitne vode v vrtinah Vt-1 in Ci-1 v Glogovem Brodu ter v vodnjakih na lokaciji črpališča Brezina (Uradni list RS, št. 38/96 in 65/04) in so za investitorja zavezujoči. Tudi iz mnenja št. 35508-4326/2020-9 z dne 15. 10. 2020 Direkcije RS za vode izhajajo pogoji, ki se nanašajo na upoštevanje vseh zaščitnih ukrepov za varovanje podzemne vode, podane v Analizi tveganja, izvedbo take organizacije na gradbišču in vse potrebne varnostne ukrepe, da bo preprečeno onesnaženje podzemnih voda ter ureditve po končani gradnji, in jih je upravni organ vključil v točko V./2.1 izreka tega dovoljenja. V navedenem mnenju je tako med drugim ugotovljeno, da je ob upoštevanju pogojev v mnenju, gradnja skladna z Zakonom o vodah (Uradni list RS, št. [67/02](http://www.uradni-list.si/1/objava.jsp?sop=2002-01-3237), [2/04](http://www.uradni-list.si/1/objava.jsp?sop=2004-01-0064) – ZZdrI-A, [41/04](http://www.uradni-list.si/1/objava.jsp?sop=2004-01-1694)– ZVO-1, [57/08](http://www.uradni-list.si/1/objava.jsp?sop=2008-01-2417), [57/12](http://www.uradni-list.si/1/objava.jsp?sop=2012-01-2418), [100/13](http://www.uradni-list.si/1/objava.jsp?sop=2013-01-3602), [40/14](http://www.uradni-list.si/1/objava.jsp?sop=2014-01-1618), [56/15](http://www.uradni-list.si/1/objava.jsp?sop=2015-01-2360) in [65/20](http://www.uradni-list.si/1/objava.jsp?sop=2020-01-0975)) in na njegovi podlagi izdanimi podzakonskimi predpisi. Ob tem upravni organ pojasnjuje, da pogoj Direkcije RS za vode glede upoštevanja določil in omejitev iz Odloka o zavarovanju pitne vode v vrtinah Vt-1 in Ci-1 v Glogovem Brodu ter v vodnjakih na lokaciji črpališča Brezina (Uradni list RS, št. 38/96 in 65/04) ni vključen v izrek tega dovoljenja, saj so same zahteve iz predmetnega odloka za investitorja že zavezujoče.

8.2.b Pričakovani vplivi v času obratovanja in pogoji

V času obratovanja nameravanega posega bodo vplivi na tla in podzemne vode lahko posledica nastajanja odpadnih vod, emisij iz tehnološkega procesa in emisij snovi iz skladiščenja nevarnih snovi in ravnanja z njimi. Ker je lokacija posega na vodovarstvenem območju je bila predhodno izdelana Analiza tveganja.

V času obratovanja bodo nastajale komunalne, padavinske in industrijske odpadne vode. Komunalne odpadne vode se bodo odvajale preko fekalne kanalizacije (na območju cone že izvedena), ki se zaključi s čistilno napravo. Padavinske odpadne vode iz manipulativnih in transportnih površin okoli objekta se bodo odvajale preko internega omrežja za odvajanje odpadnih padavinskih voda, ki bo zgrajeno v okviru predmetne gradnje, v javni kanalizacijski sistem s predhodnim čiščenjem na usedalniku in lovilnikih olj. Padavinske vode bodo nastajale tudi iz območja streh objekta, ki se bodo prav tako odvajale v interno omrežje za odvajanje odpadnih padavinskih voda. Industrijske odpadne vode bodo nastajale v procesu predobdelave in elektrokemijskega nanašanja površinske zaščite. Za čiščenje industrijskih odpadnih vod iz proizvodnje bo zgrajena naprava za čiščenje industrijskih odpadnih vod v sklopu postavitve linije za površinsko zaščito kovin, kjer se bodo le-te očistile do kvalitete, ki je zahtevana za izpust v kanalizacijo. Ocenjena skupna količina odpadne vode je do 6,3 m3/h. Izveden bo ločen sistem za odvajanje prečiščene industrijske odpadne vode v javni kanalizacijski sistem, ki se konča s ČN Brežice. Pri tem mora kvaliteta vtoka v javno kanalizacijo ustrezati določilom predpisov za izpust v javno kanalizacijo. Prekomernih emisij v tla in podzemne vode zaradi odpadnih vod glede na načrtovane ureditve ni pričakovati.

Zaradi obratovanja linije površinske zaščite s spremljajočimi tehnološkimi sklopi je predvidena uporaba različnih snovi in kemikalij, ki predstavljajo potencialno tveganje za onesnaženje tal in podzemne ter pitne vode zlasti v primeru razlitja nevarnih snovi. Objekt površinske zaščite bo izveden na armirano betonski plošči, ki bo dodatno zaščitena s premazom (epoksi) za doseganje vodoneprepustnosti in kemijske odpornosti proti agresivnim kemikalijam. AB plošča bo na koti 0,00 objekta ravna, brez poglobitev. Procesne kadi za površinsko zaščito so izdelane iz nerjaveče jeklene pločevine, notranje površine so zaščitene s posebno oblogo, ki je hkrati izolator električnega toka. Vse delovne kadi bodo zaščitene pred delovanjem kemikalij (raztopin kemikalij), ki se bodo v njih nahajale. Vse kadi za površinsko zaščito bodo stale nad AB lovilnimi bazeni, ki bodo imeli zadostni volumen. Delovne kadi bodo dvignjene od tal; dnevni vizualni pregled oz. ugotovitev kakršnegakoli puščanje bo možen in se bo izvajal. Najbolj neugoden scenarij je, glede na Analizo tveganja, izpust kemikalij ali raztopin iz delovnih kadi, ki pa ostane v zaprtem prostoru oziroma zaprtih lovilnih sistemih. Uhajanje tekočine je, glede na načrtovano tehnologijo in varovalne ukrepe, lahko le trenutno, saj je možna takojšnja sanacija. Tako je preprečen tudi izliv kemikalij ali delovnih raztopin izven objekta v tla in podzemne vode.

Kemikalije in drugi pripravki ter njihove količine, ki se bodo uporabljale v tehnološkem procesu so podani v tabeli na str. 57 PVO. V obrat se bodo dovažali v manjši embalaži volumna 25 do 30 l, v IBC kontejnerjih volumna 1000 l in vezivo (250 t letno) v kamionski cisterni. Skladiščili se bodo v regalnem skladišču znotraj objekta, od koder se pripeljejo do kadi, kjer se preko cevi prečrpajo v proces. Pod vsakim regalom bo lovilna skleda zadostnega volumna. Diesel agregat z volumnom goriva ca. 150 l bo pokrit in nameščen v AB skledi ustreznega volumna.

Za vse pretakanje kemikalij bo urejena posebna (z nadstreškom) ploščad za dovoz kemikalij (neposredno ob namenskih vhodih v objekt). Na zunanjih manipulativnih površinah okoli objekta pretovarjanja/pretakanja kemikalij ne bo. Zunanje ploščadi z nadstreški za dovoz kemikalij bodo izvedene vodotesno (beton, v celoti prevlečen z zaščitnim slojem, odpornim na kemikalije (ustrezen industrijski epoksi premaz)). Kemikalije bodo embalirane v namenskih embalažnih enotah (pretežno posodah in IBC kontejnerjih), ki bodo zaščitene pred raztrosom in razlitjem. V primeru izlitja se to v celoti zadrži v okviru platoja ali v sklopu lovilnih sistemov za zajem onesnaževala. Scenarij najslabše možnosti glede na Analizo tveganja bi bil enkratno (trenutno) razlitje celotne količine transportnega kontejnerja, t.j. 1 m3 onesnaževala na površini ob objektu, na parkirišču/manipulativni površini in to v močnem nalivu. Hkrati bi se tak, sicer zaščiten kontejner, v trenutku predrl, kemikalije pa bi tako skupaj z meteorno vodo odtekle preko interne padavinske kanalizacije in preko lovilca olj (ki pa takega onesnaževala ne zadrži). Onesnaževalo bi odteklo v kanalizacijo in na ČN Brežice. Podzemne vode onesnaževalo, glede na varovalne ukrepe ureditve zunanjih površin in dejstvo, da je na območju 3,5 m debela površinska plast gline, ne bi doseglo.

V času obratovanja lahko pride tudi do požara v objektu zato v primeru gašenja z vodo lahko nastane večja količina onesnažene vode. Cel objekt bo predstavljal tudi lovilno skledo za požarne vode oz. je zajem požarnih voda predviden v lovilnih skledah, z zajemom v objektu, ki bo obrobljen z betonsko bariero, predvidene višine 20 cm ter z zajemom na zunanjih površinah, ki so asfaltirane, deloma tudi betonirane, z visokimi robniki na parcelni meji, z odtokom preko lovilca olj v kanalizacijo.

Rezultati Analize tveganja so pokazali, da je obratovanje načrtovanega objekta, namenjenega površinski zaščiti izdelkov, s stališča varovanja podzemne vode možen in sprejemljiv, vendar le pri doslednem zagotavljanju predpisanih zaščitnih ukrepov, ki so podani v Analizi tveganja. Z gradbeno konstrukcijskimi in tehnološkimi rešitvami, glede na naravne razmere (glina kot neprepusten sloj predstavlja pomembno zaščito vodonosnika, ki se nahaja pod neprepustnim pokrovom) in ob upoštevanju ukrepov za zaščito podzemne vode, ki so podani v Analizi tveganja, upravni organ pa jih je določil v točki V./2.2 izreka tega dovoljenja, bo tako zagotovljeno, da ne bo prihajalo do iztokov nevarnih snovi v okolje (podzemno vodo), niti pri najslabšem scenariju razvoja dogodkov. Glede na navedeno tudi parametri kemijske sestave podzemne vode in vodni viri, ki so zavarovani z Odlokom o zavarovanju pitne vode v vrtinah Vt-1 in Ci-1 v Glogovem Brodu ter v vodnjakih na lokaciji črpališča Brezina (Ur. l. RS, 38/96, 65/04), zaradi načrtovanega objekta in v njem predvidene dejavnosti, ne bodo ogroženi. Z določitvijo upoštevanja ukrepov iz Analize tveganja, je bil upoštevan tudi pogoj iz mnenja Direkcije RS za vode št. 35508-4326/2020-9 z dne 5. 10. 2020.

K predmetni gradnji je bilo pridobljeno tudi mnenje Urada RS za kemikalije, št. 18404-3/2021/3 z dne 10. 3. 2021, v katerem je ugotovljeno, da je gradnja z vidika njihove pristojnosti sprejemljiva. Iz citiranega mnenja izhaja še opozorilo, da je treba upoštevati tudi pravila glede skupnega skladiščenja nevarnih kemikalij iz priloge 2 Pravilnika o tehničnih in organizacijskih ukrepih za skladiščenje nevarnih kemikalij (Uradni list RS, št. [23/18](http://www.uradni-list.si/1/objava.jsp?sop=2018-01-0957)). V primerih, da gre za vmesna skladiščenja zaradi zamenjave transportnega sredstva, določbe glede skupnega skladiščenja ni treba upoštevati. V primeru skladišča premičnih embalažnih enot do kapacitete 3000 l je treba upoštevati tudi tehnične ter organizacijske ukrepe, določene v prej omenjenem pravilniku (od 10. do 13. člena).

* 1. Varstvo pred hrupom

V skladu z Uredbo o mejnih vrednostih kazalcev hrupa (Uradni list RS, št. [43/18](http://www.uradni-list.si/1/objava.jsp?sop=2018-01-2127) in [59/19](http://www.uradni-list.si/1/objava.jsp?sop=2019-01-2667); v nadaljevanju Uredba o hrupu) in podrobnejšo namensko rabo prostora (IP – površine za industrijo), so zemljišča posega kot tudi okoliške površine razvrščene v IV. stopnjo varstva pred hrupom. Površine z objekti na območju podrobnejše namenske rabe SK – površine podeželskega naselja so uvrščene v III. stopnjo varstva pred hrupom. Stanovanjskih objektov v radiju do 250 m okoli obravnavane lokacije ni.

Podatkov o obstoječi obremenitvi okolja s hrupom ni bilo na razpolago. Glede na industrijsko območje v razvoju se lahko pojavlja hrup zaradi obstoječih dejavnosti v coni. Proizvodnja v obstoječih objektih investitorja se v času ocene obstoječe obremenjenosti okolja s hrupom ni izvajala. V Oceni obremenjenosti okolja s hrupom, št. EKO-20-336, 18. 9. 2020, SiEKO d.o.o., Kidričeva 25, 3000 Celje (v nadaljevanju Ocena obremenjenosti), je bil obstoječ hrup pri najbližjih varovanih objektih (na naslovu Brezina 77 in 90 ter Šentlenart 71 in 74) ocenjen na podlagi betonarne, ki je najbližja dejavnost na območju nameravane gradnje in hrupa železnice, ki je na območju prevladujoč vir hrupa. Pri tem ocenjen hrup pri bližnjih varovanih prostorih ne presega mejnih vrednosti, določenih v Uredbi o hrupu.

8.3.a Pričakovani vplivi v času gradnje in pogoji

Viri emisij hrupa v času gradnje bodo zlasti gradbeni stroji in tovorna vozila na območju gradbišča in na dovoznih cestah do gradbišča. Glede na vrsto in obseg izvajanja del je predvidena izvedba gradnje v posameznih etapah, ki bodo zaporedno sledile. Najprej je predvideno rušenje obstoječih asfaltov (ca. 6250 m2) in odstranitev tamponskega nasutja, ter izvedba izkopov za temelje. Sledila bo izvedba gradbenih del z vgradnjo temeljev in postavitvijo konstrukcij, inštalacij in namestitev tehnološke opreme. Čas gradnje s spremljajočimi ureditvami je ocenjen na 10 mesecev, pri čemer bodo pripravljalna dela, ki vključujejo tudi rušitve in odstranitve trajale okvirno do 2 meseca, gradbena dela za gradnjo objekta in urejanje območja do 4 mesece in dela povezana z vgradnjo opreme in inštalacij ca. 4 mesecev. Obratovanje gradbišča je načrtovano v dnevnem času med delavniki od 6. do 18. ure in ob sobotah med 6. in 15. uro. Predvideno maksimalno dnevno število vozil za potrebe gradbišča (težjih od 7,5 t) bo do 20 tovornih vozil na dan, v času manj intenzivnih gradbenih del pa do 3 vozila dnevno.

Za namen ocenjevanja hrupa med gradnjo je bil v Oceni obremenjenosti izveden modelni izračun kazalcev hrupa na določenih ocenjevalnih mesti (pri najbližjih varovanih objektih), z upoštevanjem standardov SIST ISO 9613-2 za točkovni industrijski vir in NMPB XPS 31-133 za transport. Vpliv v času gradnje je bil vrednoten za dnevni čas. Območje obremenitve se je vrednotilo s kazalcem hrupa Ldan in Ldvn. Upoštevali so se tako prisotni stroji, kot promet, povezan z gradnjo. Območje se je določilo za dela, ko je vpliv na obremenitev s hrupom največji.

Izračunane vrednosti kazalcev hrupa dosegajo največ Ldan 41 dBA in Ldvn 38 dBA na ocenjevalnem mestu na naslovu Brezina 90. Primerjava z mejnimi vrednostmi iz Uredbe o hrupu Ldan 65 in Ldvn 65 za gradbišče kot vir hrupa v območju III. stopnje varstva pred hrupom kaže, da mejne vrednosti kazalcev hrupa na ocenjevalnih mestih ne bodo presežene oziroma gradbišče ne bo povzročalo čezmerno obremenitev s hrupom. Za oceno celotne obremenitve s hrupom se je zaradi hrupa obstoječega stanja preveril še kumulativni hrup gradbišča, ko so vrednosti hrupa gradbišča najvišje. Izračunane vrednosti kazalcev hrupa dosegajo največ Lnoč 55 dBA in Ldvn 65 dBA na ocenjevalnih mestih na naslovu Šentlenart 71 in 74, kar pomeni, da gradnja ne bo povzročila nedopustnih obremenitev s hrupom, saj mejne vrednosti kazalcev hrupa za celotno obremenitev Lnoč 59 dBA in Ldvn 69 dBA ne bodo presežene. Gradbišče kumulativno z obstoječim hrupom ne spreminja obremenitve območja.

Ne glede na to, da mejne vrednosti kazalcev hrupa, določene z Uredbo u hrupu sicer ne bodo presežene, je upravni organ na podlagi mnenja Agencije RS za okolje št. 35403-5/2020-2 z dne 8. 3. 2021 za preprečitev prekomerne obremenitve s hrupom pri najbližjih stanovanjskih objektih v točki V./3 izreka tega dovoljenja določil pogoj glede časovne omejitve obratovanja gradbišča. Iz citiranega mnenja izhaja tudi, da je treba pri gradnji uporabiti začasne protihrupne zaslone skladno z 11. členom Uredbe o hrupu ne glede na to, da mejne vrednosti za gradbišče ne bodo presežene. Prav tako je treba upoštevati zahteve za varstvo pred hrupom iz 43. člena OPPN.

* 1. Upravni organ ugotavlja, da je treba za obratovanje gradbišča, ki je vir hrupa, v skladu s 6. točko prvega odstavka 11. člena Uredbe o hrupu zagotoviti izvajanje lastnega ocenjevanja hrupa v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje z ocenjevanjem kazalcev hrupa L(dan), L(večer), L(noč), L(dvn) in oceno kazalcev hrupa L(eq), L(1) in L(99). Upravni organ je v točki VII. izreka tega dovoljenja za gradbišče določil izvajanje lastnega ocenjevanja hrupa, ki ga natančneje določa Pravilnik o prvem ocenjevanju in obratovalnem monitoringu za vire hrupa ter o pogojih za njegovo izvajanje (Uradni list RS, št. 105/08).

Obravnavani poseg predstavlja napravo, ki je vir hrupa po Uredbi o hrupu, za katerega je potrebno zagotoviti prvo ocenjevanje in obratovalni monitoring zaradi obremenitve območja s hrupom iz vira hrupa. Prvo ocenjevanje hrupa se izvede ob prvem zagonu novega vira hrupa ali po znatni spremembi vira hrupa. Upravni organ je v točki VII. izreka tega dovoljenja določil izvedbo prvega ocenjevanja hrupa v okolju v skladu s Pravilnikom o prvem ocenjevanju in obratovalnem monitoringu za vire hrupa ter o pogojih za njegovo izvajanje (Uradni list RS, št. 105/08) po vzpostavitvi stabilnih obratovalnih razmer oziroma pod dejanskimi obratovalnimi pogoji, vendar ne pozneje kot 15 mesecev po zagonu.

(6) Upravni organ je v skladu z določbami 55. člena GZ zagotovil javni vpogled v zahtevo za izdajo gradbenega dovoljenja in dokumentacijo, ki se nanaša na predmet izdaje gradbenega dovoljenja ter omogočil dajanje mnenj in pripomb v roku 30 dni od dneva javne objave na spletnih straneh e-uprave. Javno naznanilo št. 35105-115/2020/18 z dne 12. 5. 2021 je bilo objavljeno na spletnih straneh e-uprave od 14. 5. 2021 do 14. 6. 2021, celotna dokumentacija (javno naznanilo, zahteva za izdajo gradbenega dovoljenja, DGD, PVO in mnenja) pa na spletnih straneh MOP od 14. 5. 2021 dalje. Javna objava v 6. točki vsebuje tudi poziv k priglasitvi udeležbe v postopek. Upravni organ ugotavlja, da v času javne objave ni bilo podanih nobenih pripomb na dokumentacijo, prav tako v tem času ni nihče priglasil svoje udeležbe v postopek. Upravni organ je iz navedenih razlogov odločil brez oprave ustne obravnave.

(7) Glede na zgoraj navedeno upravni organ ugotavlja, da so v obravnavani zadevi izpolnjeni pogoji določb GZ in ZVO-1, zato je ob upoštevanju določil Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in 175/20 – ZIUOPDVE, v nadaljevanju ZUP) odločil tako, kot izhaja iz izreka tega dovoljenja.

(8) V skladu s prvim odstavkom 48. člena GZ gradbeno dovoljenje preneha veljati, če investitor ne vloži popolne prijave začetka gradnje v petih letih od njegove pravnomočnosti.

(9) V skladu z določbami GZ mora investitor pred izvedbo gradnje imenovati nadzornika (62. člen GZ) in pred začetkom gradnje izvesti zakoličenje objekta v skladu s pogoji določenimi v tem dovoljenju in dokumentaciji za izvedbo gradnje (60. člen GZ).

V skladu s 4. členom GZ je treba za novogradnjo, rekonstrukcijo in spremembo namembnosti imeti pravnomočno gradbeno dovoljenje in začetek gradnje prijaviti v skladu s 63. členom GZ. Prijava se vloži na obrazcu, ki je določen s Pravilnikom o podrobnejši vsebini dokumentacije in obrazcih, povezanih z graditvijo objektov (Uradni list RS št. 36/18, v nadaljevanju Pravilnik o dokumentaciji in obrazcih). K prijavi začetka gradnje mora investitor priložiti dokumentacijo za izvedbo gradnje in ostale priloge kot določa 63. člen GZ.

V skladu z 68. členom GZ mora investitor po dokončanju gradnje pri Ministrstvu za okolje in prostor vložiti zahtevo za izdajo uporabnega dovoljenja. Zahteva se vloži na obrazcu, ki je določen s Pravilnikom o dokumentaciji in obrazcih.

(10) Upravna taksa po tarifni številki 1 in 40 Zakona o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO) je odmerjena in plačana.

**POUK O PRAVNEM SREDSTVU: Zoper to odločbo ni pritožbe, pač pa je dovoljen upravni spor z vložitvijo tožbe na Upravno sodišče Republike Slovenije v roku 30 dni od vročitve odločbe. Tožbo se vloži neposredno pri pristojnem sodišču ali pošlje po pošti.**

|  |  |  |
| --- | --- | --- |
|  |  | Sandi Rutar  vodja Sektorja za dovoljenja |

Postopek vodile:

|  |  |
| --- | --- |
| Vlasta Cvar, univ.dipl.inž.grad.  Podsekretarka |  |

|  |  |
| --- | --- |
| Metka Podobnik, univ.dipl.prav.  Sekretarka |  |

|  |  |
| --- | --- |
| Sabina Gašperšič, univ.dipl.geog.  Podsekretarka |  |